1. **เกณฑ์การจัดทำข้อมูลทางการเงินระหว่างกาล**

ข้อมูลทางการเงินระหว่างกาลนี้ได้จัดทำขึ้นในรูปแบบย่อและตามมาตรฐานการบัญชีฉบับที่ 34 (ปรับปรุง\_2559) เรื่อง“การรายงานทางการเงินระหว่างกาล” รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพ บัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์และประกาศกรมพัฒนาธุรกิจการค้าที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2559 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น ข้อมูลทางการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 31 ธันวาคม 2559

เพื่อความสะดวกของผู้อ่าน ข้อมูลทางการเงินระหว่างกาลฉบับภาษาอังกฤษได้ถูกจัดทำขึ้นจากข้อมูลทางการเงินระหว่างกาลฉบับภาษาไทยนี้ ซึ่งได้นำเสนอเพื่อวัตถุประสงค์ของการรายงานทางการเงินเพื่อใช้ในประเทศ

เริ่มตั้งแต่วันที่ 1 มกราคม 2560 บริษัทได้ถือปฏิบัติตามมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่โดยสภาวิชาชีพบัญชีฯ ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2560 ทั้งนี้ การนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ดังกล่าวข้างต้นมาเริ่มถือปฏิบัติไม่มีผลกระทบที่เป็นสาระสำคัญต่อบริษัท

1. **สรุปนโยบายการบัญชีที่สำคัญ**

บริษัทได้ใช้นโยบายการบัญชีที่สำคัญและวิธีการคำนวณต่างๆ ในการจัดทำข้อมูลทางการเงินระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยาายน 2560 และ 2559 เช่นเดียวกับที่ใช้ในการจัดทำงบการเงินสำหรับปีสิ้นสุดวันที่ 31 ธันวาคม 2559 ยกเว้นการนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ตามที่กล่าวในหมายเหตุ 1 มาเริ่มถือปฏิบัติซึ่งไม่มีผลกระทบที่เป็นสาระสำคัญต่อบริษัท

1. **รายการบัญชีกับบุคคลและบริษัทที่เกี่ยวข้องกัน**

รายการบัญชีที่มีสาระสำคัญที่เกิดขึ้นกับบุคคลและบริษัทที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน 2560 และ 2559 มีดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | งวดสามเดือน (พันบาท) | | |  | งวดเก้าเดือน (พันบาท) | | |
|  | 2560 |  | 2559 |  | 2560 |  | 2559 |
| **ค่าตอบแทนผู้บริหารที่สำคัญ** |  |  |  |  |  |  |  |
| * ผลประโยชน์ระยะสั้น | 7,927 |  | 11,630 |  | 22,989 |  | 29,028 |
| * ผลประโยชน์หลังออกจากงาน | 899 |  | 983 |  | 2,871 |  | 2,785 |
| รวม | 8,826 |  | 12,613 |  | 25,860 |  | 31,813 |

1. **ลูกหนี้การค้า**

ลูกหนี้การค้า ณ วันที่ 30 กันยายน 2560 และวันที่ 31 ธันวาคม 2559 แยกตามอายุหนี้ที่ค้างชำระได้ดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| ยังไม่ครบกำหนดชำระ | 159,391 |  | 122,379 |
| ค้างชำระ : |  |  |  |
| ไม่เกิน 3 เดือน | 18,792 |  | 48,418 |
| ระหว่าง 3 เดือนถึง 6 เดือน | 15,984 |  | 16,016 |
| ระหว่าง 6 เดือนถึง 12 เดือน | 5,843 |  | 6,147 |
| เกินกว่า 12 เดือน | 2,747 |  | 875 |
| รวม | 202,757 |  | 193,835 |

ยอดคงเหลือส่วนใหญ่ของลูกหนี้การค้าที่ค้างชำระเกินกว่า 12 เดือนข้างต้นเป็นยอดที่มีกับโรงพยาบาลรัฐบาลซึ่งอยู่ระหว่างรองบประมาณจากส่วนกลางและกระบวนการอนุมัติจ่ายเงินซึ่งเป็นขั้นตอนตามปกติของหน่วยงานของภาครัฐ

1. **ค่าใช้จ่ายค้างจ่ายและหนี้สินหมุนเวียนอื่น**

ค่าใช้จ่ายค้างจ่ายและหนี้สินหมุนเวียนอื่น ณ วันที่ 30 กันยายน 2560 และวันที่ 31 ธันวาคม 2559 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| เจ้าหนี้อื่น | 7,163 |  | 7,584 |
| โบนัสพนักงานค้างจ่าย | 5,358 |  | 5,767 |
| ค่าใช้จ่ายและส่วนลดในการรับเงินค้างจ่าย | 5,015 |  | 4,617 |
| ค่านายหน้าค้างจ่าย | 3,074 |  | 2,932 |
| อื่นๆ | 3,624 |  | 4,354 |
| รวม | 24,234 |  | 25,254 |

1. **หนี้สินผลประโยชน์พนักงานหลังออกจากงาน**

รายการเคลื่อนไหวของหนี้สินผลประโยชน์พนักงานหลังออกจากงานสำหรับงวดเก้าเดือนสิ้นสุดวันที่ 30 กันยายน 2560 และ 2559 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2560 |  | 2559 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 12,989 |  | 12,519 |
| ต้นทุนบริการปัจจุบัน | 1,776 |  | 1,479 |
| ต้นทุนดอกเบี้ย | 186 |  | 156 |
| ค่าใช้จ่ายที่รับรู้เป็นรายการกำไรหรือขาดทุนในงบกำไรขาดทุนเบ็ดเสร็จ | 1,962 |  | 1,635 |
| กำไรจากการวัดมูลค่าประมาณการตามหลักคณิตศาสตร์ประกันภัย | - |  | ( 1,611) |
| ผลประโยชน์ของพนักงานที่จ่ายชำระในระหว่างงวด | ( 140) |  | ( 110) |
| หนี้สินผลประโยชน์ของพนักงานหลังออกจากงาน ณ วันที่  30 กันยายน | 14,811 |  | 12,433 |

สมมติฐานที่สำคัญที่ใช้ในการคำนวณหนี้สินผลประโยชน์ของพนักงานหลังออกจากงานในปี 2560 และ 2559 มีดังนี้

อัตราคิดลด ร้อยละ 1.93 ต่อปีในปี 2560 และ 2559

อัตราการขึ้นเงินเดือน ร้อยละ 6 ต่อปีในปี 2560 และ 2559

อัตราการหมุนเวียนของพนักงาน ร้อยละ 6 ถึงร้อยละ 31 ต่อปีในปี 2560 และ 2559

กำไรจากการวัดมูลค่าประมาณการตามหลักคณิตศาสตร์ประกันภัยสำหรับงวดเก้าเดือนสิ้นสุดวันที่ 30 กันยายน 2559ประกอบด้วย (1) กำไรจากการเปลี่ยนแปลงของสมมติฐานเชิงประชากรศาสตร์เป็นจำนวนเงินประมาณ 2,675 พันบาทสุทธิด้วย (2) ขาดทุนจากการเปลี่ยนแปลงของสมมติฐานทางการเงินเป็นจำนวนเงินประมาณ 1,064 พันบาท

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการ  เปลี่ยนแปลงของสมมติฐาน (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลงร้อยละ 1) | (469) | 510 |
| อัตราการขึ้นเงินเดือน (เพิ่มขึ้น/ลดลงร้อยละ 1) |  | 638 |  | (598) |
| อัตราการหมุนเวียนของพนักงาน (เพิ่มขึ้น/ลดลงร้อยละ 1) |  | (549) |  | 238 |

1. **ภาษีเงินได้**

ภาษีเงินได้นิติบุคคลที่บันทึกเป็นค่าใช้จ่าย (รายได้) สำหรับงวดสามเดือนและเก้าเดือนสิ้นสุดวันที่ 30 กันยายน 2560และ 2559 ประกอบด้วยรายการดังนี้

|  |  |  |  |  |
| --- | --- | --- | --- | --- |
|  |  | งวดสามเดือน (พันบาท) | | |
|  |  | 2560 |  | 2559 |
| ภาษีเงินได้ที่คำนวณจากกำไร (ขาดทุน) ทางบัญชี |  | ( 121) |  | 1,725 |
| ผลกระทบจากรายการที่ถือเป็นรายจ่ายทางภาษีไม่ได้ |  | 653 |  | 310 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม |  | ( 175) |  | ( 3,610) |
| ภาษีเงินได้ของงวดปัจจุบันที่คำนวณจากกำไรทางภาษี |  | 357 |  | ( 1,575) |
| สินทรัพย์ภาษีเงินได้รอการตัดบัญชีลดลง (เพิ่มขึ้น) |  | ( 107) |  | 220 |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ |  | 250 |  | ( 1,355) |

|  |  |  |  |  |
| --- | --- | --- | --- | --- |
|  |  | งวดเก้าเดือน (พันบาท) | | |
|  |  | 2560 |  | 2559 |
| ภาษีเงินได้ที่คำนวณจากกำไรทางบัญชี |  | 4,184 |  | 4,880 |
| ผลกระทบจากรายการที่ถือเป็นรายจ่ายทางภาษีไม่ได้ |  | 1,411 |  | 965 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม |  | ( 413) |  | ( 3,822) |
| ภาษีเงินได้ของงวดปัจจุบันที่คำนวณจากกำไรทางภาษี |  | 5,182 |  | 2,023 |
| รายการปรับปรุงภาษีเงินได้ที่ค้างชำระของงวดก่อน |  | - |  | ( 195) |
| สินทรัพย์ภาษีเงินได้รอการตัดบัญชีเพิ่มขึ้น |  | ( 411) |  | ( 112) |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ |  | 4,771 |  | 1,716 |
|  |  |  |  |  |
| สินทรัพย์ภาษีเงินได้รอการตัดบัญชีลดลงในส่วนของกำไรเบ็ดเสร็จอื่น |  | - |  | ( 322) |

สินทรัพย์ภาษีเงินได้รอการตัดบัญชีที่แสดงในงบแสดงฐานะการเงิน ณ วันที่ 30 กันยายน 2560 และวันที่ 31 ธันวาคม2559 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2560 |  | 2559 |
| ผลกระทบของรายการซึ่งยังไม่สามารถถือเป็นรายจ่ายทางภาษี |  |  |  |  |
| - ค่าเผื่อสินค้าเสื่อมสภาพ |  | 467 |  | 420 |
| - หนี้สินผลประโยชน์ของพนักงานหลังออกจากงาน |  | 2,962 |  | 2,598 |
| รวม |  | 3,429 |  | 3,018 |

1. **ทุนเรือนหุ้นและการจัดสรรกำไร**

ในที่ประชุมวิสามัญผู้ถือหุ้นเมื่อวันที่ 4 กุมภาพันธ์ 2559 ผู้ถือหุ้นได้มีมติอนุมัติเรื่องสำคัญในส่วนที่เกี่ยวกับทุนเรือนหุ้นและการจัดสรรกำไรดังต่อไปนี้

1. การเพิ่มทุนจดทะเบียนของบริษัทจากจำนวน 23 ล้านบาท (แบ่งออกเป็นหุ้นสามัญ 230,000 หุ้น มูลค่าหุ้นละ 100 บาท) เป็น 100 ล้านบาท (แบ่งออกเป็นหุ้นสามัญ 1,000,000 หุ้น มูลค่าหุ้นละ 100 บาท) โดยการออกหุ้นสามัญใหม่เป็นจำนวนเงิน 77 ล้านบาท (แบ่งออกเป็นหุ้นสามัญ 770,000 หุ้น มูลค่าหุ้นละ 100 บาท) บริษัทได้จดทะเบียนการเพิ่มทุนนี้กับกระทรวงพาณิชย์แล้วเมื่อวันที่ 19 กุมภาพันธ์ 2559
2. การจ่ายเงินปันผลจากกำไรสะสมที่ยังไม่ได้จัดสรร ณ วันที่ 30 กันยายน 2558 ในอัตราหุ้นละ 435 บาทเป็นเงินรวม 100.05 ล้านบาทแก่ผู้ถือหุ้นที่มีรายชื่อปรากฏในบัญชีรายชื่อผู้ถือหุ้นของบริษัท ณ วันที่ 18 มกราคม 2559 และกำหนดจ่ายเงินปันผลดังกล่าวในวันที่ 29 กุมภาพันธ์ 2559 และการจัดสรรกำไรสะสมที่ยังไม่ได้จัดสรรเป็นทุนสำรองตามกฎหมายเพิ่มเติมอีกจำนวน 1.59 ล้านบาท

ในที่ประชุมสามัญผู้ถือหุ้นเมื่อวันที่ 19 มีนาคม 2559 ผู้ถือหุ้นได้มีมติอนุมัติเรื่องสำคัญในส่วนที่เกี่ยวกับการจัดสรรกำไรดังต่อไปนี้

1. การจ่ายเงินปันผลจากกำไรสะสมที่ยังไม่ได้จัดสรร ณ วันที่ 31 ธันวาคม 2558 ในอัตราหุ้นละ 32.87 บาทเป็นเงินรวม 32.87 ล้านบาทแก่ผู้ถือหุ้นที่มีรายชื่อปรากฏในบัญชีรายชื่อผู้ถือหุ้นของบริษัท ณ วันที่ 27 กุมภาพันธ์ 2559 และกำหนดจ่ายเงินปันผลดังกล่าวในวันที่ 31 กรกฏาคม 2559 และการจัดสรรกำไรสะสมที่ยังไม่ได้จัดสรรเป็นทุนสำรองตามกฎหมายเพิ่มเติมอีกจำนวน 1.73 ล้านบาท
2. การเพิ่มทุนจดทะเบียนของบริษัทจากจำนวน 100 ล้านบาท (แบ่งออกเป็นหุ้นสามัญ 200,000,000 หุ้น มูลค่าหุ้นละ 0.50 บาท) เป็น 140 ล้านบาท (แบ่งออกเป็นหุ้นสามัญ 280,000,000 หุ้น มูลค่าหุ้นละ 0.50 บาท) โดยการออกหุ้นสามัญใหม่เป็นจำนวนเงิน 40 ล้านบาท (แบ่งออกเป็นหุ้นสามัญ 80,000,000 หุ้น มูลค่าหุ้นละ 0.50 บาท) บริษัทได้จดทะเบียนการเพิ่มทุนนี้กับกระทรวงพาณิชย์แล้วเมื่อวันที่ 30 มีนาคม 2559 ซึ่งต่อมาบริษัทได้ดำเนินการจัดสรรหุ้นสามัญที่ออกใหม่จำนวน 80,000,000 หุ้นดังกล่าวเพื่อเสนอขายให้แก่ประชาชนทั่วไปหลังจากที่บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้เสนอขายหลักทรัพย์ต่อประชาชนเมื่อวันที่ 22 สิงหาคม 2559 ในราคาหุ้นละ 3.0 บาท และตลาดหลักทรัพย์ เอ็ม เอ ไอ ได้มีคำสั่งรับหุ้นสามัญของบริษัทเป็นหลักทรัพย์จดทะเบียนเมื่อวันที่ 31 สิงหาคม 2559 ผลจากการเสนอขายหุ้นสามัญของบริษัทต่อประชาชนในเดือนสิงหาคม 2559 ดังกล่าว บริษัทได้รับชำระเงินค่าหุ้นจำนวน 240 ล้านบาท โดยบริษัทบันทึกเป็นทุนเรือนหุ้นจำนวน 40 ล้านบาท และเป็นส่วนเกินมูลค่าหุ้นจำนวนเงินประมาณ 184 ล้านบาท (สุทธิจากค่าใช้จ่ายในการเสนอขายหุ้นสามัญจำนวนเงินรวมประมาณ 16 ล้านบาทซึ่งประกอบด้วยจำนวนเงินที่จ่ายในปี 2559 และ 2558 จำนวน 14.5 ล้านบาทและ 1.5 ล้านบาท ตามลำดับ) ซึ่งแสดงเป็นรายการแยกต่างหากภายใต้ “ส่วนของผู้ถือหุ้น” ในงบแสดงฐานะการเงิน

ในที่ประชุมสามัญผู้ถือหุ้นเมื่อวันที่ 20 เมษายน 2560 ผู้ถือหุ้นได้มีมติอนุมัติเรื่องสำคัญในส่วนที่เกี่ยวข้องกับทุนเรือนหุ้นและการจัดสรรกำไรดังต่อไปนี้

1. การจ่ายเงินปันผลจากผลการดำเนินงานปี 2559 เป็นหุ้นสามัญของบริษัท (หุ้นปันผล) ให้แก่ผู้ถือหุ้น ในอัตรา 10 หุ้นสามัญเดิมต่อ 1 หุ้นสามัญใหม่คิดเป็นมูลค่าหุ้นรวม 14 ล้านบาท (28,000,000 หุ้น มูลค่าหุ้นละ 0.50 บาท)และจ่ายปันผลเป็นเงินสดในอัตราหุ้นละประมาณ 0.00556 บาทเป็นเงินรวมประมาณ 1.56 ล้านบาทโดยกำหนดจ่ายเงินปันผลในวันที่ 18 พฤษภาคม 2560 และการจัดสรรกำไรสะสมที่ยังไม่ได้จัดสรรเป็นทุนสำรองตามกฏหมายเพิ่มเติ่มอีกจำนวน 4.72 ล้านบาท ทั้งนี้ บริษัทได้จ่ายเงินปันผลและจดทะเบียนการเปลี่ยนแปลงทุนที่ออกและชำระแล้วซึ่งเป็นผลมาจากการจ่ายหุ้นปันผลนี้กับกระทรวงพาณิชย์แล้วเมื่อวันที่ 18 พฤษภาคม 2560 โดยเป็นหุ้นปันผลที่จ่ายจริงจำนวน 27,999,987 หุ้น มูลค่าหุ้นละ 0.50 บาท
2. เพิ่มทุนจดทะเบียนของบริษัทจากเดิมจำนวน 140 ล้านบาท (แบ่งออกเป็นหุ้นสามัญ 280,000,000 หุ้น มูลค่าหุ้นละ 0.50 บาท) เป็น 154 ล้านบาท (แบ่งออกเป็นหุ้นสามัญ 308,000,000 หุ้น มูลค่าหุ้นละ 0.50 บาท) โดยการออกหุ้นสามัญใหม่จำนวน 28,000,000 หุ้น มูลค่าหุ้นละ 0.50 บาทเพื่อรองรับการจ่ายหุ้นปันผลของบริษัทตามที่กล่าวข้างต้น บริษัทได้จดทะเบียนการเพิ่มทุนนี้กับกระทรวงพาณิชย์แล้วเมื่อวันที่ 4 พฤษภาคม 2560
3. **กำไร (ขาดทุน) ต่อหุ้นขั้นพื้นฐาน**

กำไร (ขาดทุน) ต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน 2560 และ 2559 คำนวณโดยการหารกำไร (ขาดทุน) สำหรับงวดด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยผู้ถือหุ้นในระหว่างงวดและปรับปรุงด้วยจำนวนหุ้นสามัญที่เพิ่มขึ้นจากการออกหุ้นปันผลจำนวน 27,999,987 หุ้นเมื่อวันที่ 18 พฤษภาคม 2560 โดยจะปรับปรุงจำนวนหุ้นของงวดปัจจุบันและงวดก่อนๆ ทุกงวดที่นำเสนอในข้อมูลทางการเงินระหว่างกาลนี้โดยถือเสมือนว่าการออกหุ้นปันผลได้เกิดขึ้นตั้งแต่วันเริ่มต้นของงวดแรกสุดที่เสนอรายงานซึ่งแสดงการคำนวณได้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | พันบาท/พันหุ้น | | | | | | |
|  | สำหรับงวดสามเดือน | | |  | สำหรับงวดเก้าเดือน | | |
|  | 2560 |  | 2559 |  | 2560 |  | 2559 |
| กำไร (ขาดทุน) สำหรับงวด | ( 856) |  | 9,977 |  | 16,147 |  | 22,681 |
|  |  |  |  |  |  |  |  |
| จำนวนหุ้นสามัญที่ออก ณ วันต้นงวด | 280,000 |  | 46,000 |  | 280,000 |  | 46,000 |
| ออกหุ้นเพิ่มทุน | - |  | 154,000 |  | - |  | 112,538 |
| ออกหุ้นปันผล | 28,000 |  | 28,000 |  | 28,000 |  | 28,000 |
| จำนวนหุ้นสามัญถัวเฉลี่ยถ่วงน้ำหนัก ณ วันสิ้นงวด | 308,000 |  | 228,000 |  | 308,000 |  | 186,538 |
|  |  |  |  |  |  |  |  |
| กำไร (ขาดทุน) ต่อหุ้นขั้นพื้นฐาน (บาท) | ( 0.003) |  | 0.044 |  | 0.052 |  | 0.122 |

1. **ข้อมูลทางการเงินจำแนกตามส่วนงานดำเนินงาน**

งบกำไรขาดทุนซึ่งเน้นในส่วนของกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทซึ่งถูกนำเสนอให้กับผู้มีอำนาจการตัดสินใจสูงสุดด้านการเงินอย่างสม่ำเสมอและถูกใช้ในการประเมินผลการดำเนินงานของส่วนงาน บริษัทมีส่วนดำเนินงาน (ซึ่งกำหนดจากส่วนงานที่รายงานเป็นการภายในและได้รับการพิจารณาใหม่โดยฝ่ายบริหารในปี 2560 เพื่อให้เกิดประโยชน์สูงสุดในการบริหารงานของบริษัท) ที่มีสัดส่วนเป็นสาระสำคัญสองส่วนงานคือ (1) อุปกรณ์และวัสดุสิ้นเปลือง (2) อุปกรณ์และเครื่องมือทางการแพทย์ บริษัทไม่มีรายการโอนระหว่างส่วนงาน นอกจากนี้ บริษัทไม่สามารถจำแนกข้อมูลสินทรัพย์และหนี้สินตามส่วนงานได้โดยไม่มีต้นทุนที่เกินจำเป็น

*ข้อมูลเกี่ยวกับส่วนงานดำเนินงานเชิงผลิตภัณฑ์สำหรับงวดเก้าเดือนสิ้นสุดวันที่ 30 กันยายน 2560 และ 2559 มีดังนี้*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | |
|  | อุปกรณ์และวัสดุสิ้นเปลือง | | |  | อุปกรณ์และเครื่องมือ  ทางการแพทย์ | | |  | รวม | | |
|  | 2560 |  | 2559 |  | 2560 |  | 2559 |  | 2560 |  | 2559 |
| รายได้จากการขาย - สุทธิ | 388,869 |  | 366,350 |  | 54,757 |  | 42,317 |  | 443,626 |  | 408,667 |
| ค่าใช้จ่ายตามส่วนงาน - ต้นทุนขาย | ( 220,692) |  | ( 213,213) |  | ( 41,991) |  | ( 27,601) |  | (262,683) |  | (240,814) |
| ผลได้ตามส่วนงาน | 168,177 |  | 153,137 |  | 12,766 |  | 14,716 |  | 180,943 |  | 167,853 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| - กำไรจากอัตราแลกเปลี่ยน |  |  |  |  |  |  |  |  | 4,136 |  | 1,567 |
| - รายได้อื่น |  |  |  |  |  |  |  |  | 816 |  | 426 |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| - ต้นทุนในการจัดจำหน่าย |  |  |  |  |  |  |  |  | (97,178) |  | ( 83,123) |
| - ค่าใช้จ่ายในการบริหาร |  |  |  |  |  |  |  |  | (61,630) |  | ( 54,187) |
| - ต้นทุนทางการเงิน |  |  |  |  |  |  |  |  | ( 6,169) |  | ( 8,139) |
| - ค่าใช้จ่ายภาษีเงินได้ |  |  |  |  |  |  |  |  | ( 4,771) |  | ( 1,716) |
| กำไรสำหรับงวด |  |  |  |  |  |  |  |  | 16,147 |  | 22,681 |

*ข้อมูลเกี่ยวกับส่วนงานดำเนินงานเชิงภูมิศาสตร์สำหรับงวดเก้าเดือนสิ้นสุดวันที่ 30 กันยายน 2560 และ 2559*

บริษัทดำเนินธุรกิจในส่วนงานเชิงภูมิศาสตร์ส่วนใหญ่ในประเทศไทยโดยสัดส่วนการขายต่างประเทศยังไม่เป็นสาระสำคัญ จึงไม่มีการนำเสนอข้อมูลเกี่ยวกับส่วนงานดำเนินงานเชิงภูมิศาสตร์ในข้อมูลทางการเงินระหว่างกาลนี้

บริษัทไม่มีสินทรัพย์ไม่หมุนเวียนใดๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม) สำหรับงวดเก้าเดือนสิ้นสุดวันที่ 30 กันยายน 2560 และ 2559*

บริษัทไม่มีรายการค้ากับลูกค้ารายใหญ่ จึงไม่มีการนำเสนอข้อมูลเกี่ยวกับลูกค้ารายใหญ่ในข้อมูลทางการเงินระหว่างกาลนี้

1. **อื่น ๆ**

ณ วันที่ 30 กันยายน 2560 บริษัทมี

1. ภาระผูกพันจากสัญญาเช่าและบริการที่เกี่ยวข้องสำหรับการเช่าที่ดินและอาคารคลังเก็บสินค้าของบริษัทกับบริษัทในประเทศแห่งหนึ่ง สัญญาดังกล่าวมีกำหนดระยะเวลา 6 ปีซึ่งจะสิ้นสุดลงในวันที่ 31 พฤษภาคม 2564 นอกจากนี้ บริษัทได้จ่ายเงินประกันการเช่าและบริการแก่ผู้ให้เช่าเป็นจำนวนเงินประมาณ 1.1 ล้านบาทซึ่งแสดงรายการเป็นส่วนหนึ่งของ “สินทรัพย์ไม่หมุนเวียนอื่น” ในงบแสดงฐานะการเงิน บริษัทผูกพันที่จะต้องจ่ายค่าเช่าและค่าบริการภายใต้สัญญาดังกล่าวดังต่อไปนี้

|  |  |
| --- | --- |
|  | พันบาท |
| ครบกำหนดชำระภายในหนึ่งปี | 4,277 |
| ครบกำหนดชำระหลังจากหนึ่งปีแต่ไม่เกินห้าปี | 11,405 |
| รวม | 15,682 |

1. หนังสือค้ำประกันบริษัทซึ่งออกโดยธนาคารในประเทศสามแห่งให้แก่บริษัทเอกชนและหน่วยงานรัฐบาลหลายแห่งซึ่งเป็นลูกค้าของบริษัทเป็นจำนวนเงินรวมประมาณ 30.8 ล้านบาท
2. สัญญาซื้อเงินตราต่างประเทศล่วงหน้ากับธนาคารในประเทศแห่งหนึ่งซึ่งมีรายละเอียดดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| สกุลเงินต่างประเทศ |  | จำนวนเงินสกุลต่างประเทศ |  | จำนวนเงินบาท  คงที่ (พันบาท) |  | มูลค่ายุติธรรม  (พันบาท) |  | ระยะเวลาครบกำหนด |
| เหรียญสหรัฐอเมริกา |  | 2,024,080 |  | 68,576 |  | 67,486 |  | ตุลาคม 2560 - มีนาคม 2561 |
| ยูโร |  | 489,916 |  | 19,243 |  | 19,334 |  | ตุลาคม 2560 - มีนาคม 2561 |
| รวม |  |  |  | 87,819 |  | 86,820 |  |  |

1. ภาระผูกพันจากการก่อสร้างอาคารสำนักงานแห่งใหม่เป็นจำนวนเงินรวมประมาณ 29.9 ล้านบาท (รวมภาษีมูลค่าเพิ่ม)
2. วงเงินสินเชื่อจากธนาคารในประเทศแห่งหนึ่งเพิ่มเติมจากปี 2559 ซึ่งประกอบด้วย (1) วงเงินกู้ยืมระยะสั้นประเภทตั๋วสัญญาใช้เงินจำนวน 60 ล้านบาท ซึ่งมีอัตราดอกเบี้ยต่อปีเท่ากับ MMR และ (2) วงเงินกู้ยืมระยะยาวเพื่อใช้ในการซื้อที่ดินและก่อสร้างอาคารสำนักงานแห่งใหม่จำนวน 70 ล้านบาท ซึ่งมีอัตราดอกเบี้ยต่อปีเท่ากับ MLR-2 โดย ณ วันที่ 30 กันยายน 2560 บริษัทได้เบิกเงินกู้ยืมระยะยาวแล้วเป็นจำนวน 15.5 ล้านบาท ซึ่งจะครบกำหนดชำระเป็นรายเดือนๆ ละ 1.15 ล้านบาท เริ่มตั้งแต่เดือนกันยายน 2561 เป็นต้นไปและมีระยะเวลาการผ่อนชำระทั้งสิ้น 7 ปี ทั้งนี้ วงเงินสินเชื่อดังกล่าวข้างต้นมีหลักประกันส่วนที่เพิ่มเติมคือ ที่ดินและสิ่งปลูกสร้างบนที่ดินที่จะมีขึ้นของบริษัทด้วยมูลค่าจำนอง 131.2 ล้านบาท นอกจากนี้ ในระหว่างงวดสามเดือนสิ้นสุดวันที่ 30 กันยายน 2560 บริษัทมีค่าใช้จ่ายที่เกี่ยวข้องกับการได้รับวงเงินสินเชื่อใหม่ข้างต้นรวมถึงการขอลดอัตราดอกเบี้ยวงเงินสินเชื่ออื่นๆ ที่ได้รับในปัจจุบันเป็นจำนวนเงินรวมประมาณ 3.0 ล้านบาท ซึ่งถูกบันทึกเป็นส่วนหนึ่งของ “ค่าใช้จ่ายในการบริหาร” สำหรับงวดสามเดือนและเก้าเดือนสิ้นสุดวันที่ 30 กันยายน 2560
3. **ต้นทุนในการจัดจำหน่าย**

ต้นทุนในการจัดจำหน่ายสำหรับงวดสามเดือนและเก้าเดือนสิ้นสุดวันที่ 30 กันยายน 2560 ได้รวมค่าใช้จ่ายเกี่ยวกับโครงการสนับสนุนและส่งเสริมการขายของบริษัทที่มีกับโรงพยาบาลแห่งหนึ่งเป็นจำนวนเงินรวมประมาณ 4.0 ล้านบาท

1. **การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 11 พฤศจิกายน 2560